Na temelju članka 118. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), članka 55. Statuta Umjetničke škole Fortunat Pintarić (KLASA:012-03/19-01/1URBROJ:2137-83-19-01/1 od 29.01.2019. i Statutarne odluke o izmjenama Statuta Umjetničke škole Fortunat Pintarić (KLASA:003-05/20-01/3, URBROJ:2137-83-20-01/2 od 21.07.2020.), a u vezi sa člankom 34. Zakona o fiskalnoj odgovornosti („Narodne novine“ broj 111/18) i članka 7. Uredbe o sastavljanju i predaji Izjave o fiskalnoj odgovornosti („Narodne novine“ broj 95/19), uz prethodnu suglasnost Upravnog odjela za društvene djelatnosti Grada Koprivnice (KLASA: 400-06/21-01/0001 URBROJ:2137/01-06-02/4-21-14 od 10.02.2021.), Školski odbor Umjetničke škole Fortunat Pintarić na 37. sjednici održanoj 23.02.2021.g. donosi

PRAVILNIK O OSTVARIVANJU I KORIŠTENJU VLASTITIH PRIHODA

# Članak 1.

Ovim Pravilnikom uređuje se ostvarivanje i korištenje prihoda koje Škola kao proračunski korisnik ostvaruje od obavljanja poslova na tržištu i u tržišnim uvjetima koji se ne financiraju iz proračuna (u daljnjem tekstu: vlastiti prihodi).

# Članak 2.

Pod vlastitim prihodima podrazumijeva se iznajmljivanje glazbene opreme.

Vlastitim prihodom u smislu ove Odluke ne smatraju se prihodi dobiveni iz Proračuna Grada Koprivnice, Ministarstava i županija, donacije i pomoći drugih pravnih i fizičkih osoba te sredstva dobivena putem provedbe nacionalnih i EU projekata.

# Članak 3.

Ostvareni prihodi se u cijelosti raspodjeljuju primarno na rashode nastale realizacijom programa i aktivnosti temeljem kojih su i ostvareni, zatim na skupinu 32- materijalni rashodi te na rashode za nabavu i održavanje nefinancijske imovine (razred 4 i odjeljak 3232).

Ako se vlastiti prihodi ostvare u iznosu većem od potrebnog za podmirenje navedenih rashoda, isti se mogu koristiti za podmirenje ostalih rashoda redovne djelatnosti.

# Članak 4.

Ravnatelj/ica Ustanove odgovoran/a je za naplatu vlastitih prihoda i za izvršavanje rashoda i izdataka u skladu s namjenama.

# Članak 5.

# Ostvarenje i način raspodjele vlastitih prihoda Škole kao proračunskog korisnika nadzire nadležni upravni odjel Grada Koprivnice.

# Članak 6.

# Škola je u obvezi mjesečno dostavljati izvještaj o ostvarenju i načinu raspodjele vlastitih prihoda nadležnom upravnom odjelu Grada Koprivnice do 5. u mjesecu za prethodni mjesec.

# Članak 7.

# Danom stupanja na snagu ovog Pravilnika prestaje važiti Pravilnik o ostvarivanju i korištenju vlastitih prihoda (KLASA:003-05/20-01/4, URBROJ:2137-83-20-01/1 od 10.09.2020.)

# Članak 8.

Ovaj Pravilnik stupa na snagu u roku od 8 dana od dana objave na Oglasnoj ploči Škole.

# PREDSJEDNIK ŠKOLSKOG ODBORA:

# Zoran Gošek, dipl. ing.

KLASA:003-05/21-01/1

URBROJ:2137-83-21-01/1

Ovaj Pravilnik objavljen je na oglasnoj ploči Škole dana 24.02.2021. i stupio je na snagu 04.03.2021..

Ravnateljica:

Ariana Šandl, prof.